**Perbál Község Önkormányzat Képviselő-testületének**

**1/2017. (I. 20.) számú rendelete**

**a helyi önszerveződő közösségek pénzügyi támogatásának rendjéről**

Perbál Község Önkormányzata Képviselő-testülete az Alaptörvény 32. cikk (2) bekezdésében és Magyarország helyi önkormányzatairól szóló 2011. évi CLXXXIX. tv. 143. § (4) bekezdésének d) pontjában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**A rendelet célja**

**1. §**

(1) Perbál Község Önkormány Képviselő-testülete (a továbbiakban: képviselő-testület) támogatja a községben működő helyi önszerveződő közösségek

- tüzek és katasztrófák elleni védekezést végző és elősegítő

- bűnmegelőzési és közbiztonsági

- kulturális,

- közművelődési,

- környezetvédelmi,

- tudományos,

- művészeti,

- település-fejlesztő és szépítő,

- hagyományápoló,

- szociális,

- sportolást szorgalmazó,

- egészséges életmódot népszerűsítő,

- közösségek összetartozását erősítő tevékenységét.

(2) A képviselő-testület az együttműködést többek között az e rendeletben szabályozottak szerint adott pénzügyi támogatással kívánja rendszeressé és kiszámíthatóvá tenni.

(3) A képviselő-testület a (2) bekezdésen körülírt pénzügyi támogatás céljára az éves költségvetéséről szóló rendeletében keretet állapít meg, melynek felhasználására bevezeti a pályázati rendszert.

**A rendelet hatálya és értelmező rendelkezések**

**2. §**

(1) A rendelet hatálya kiterjed Perbál Község Önkormányzat illetékességi területén székhellyel rendelkező – nem önkormányzati felügyelet alá tartozó – szervezetekre, önszerveződő közösségekre.

(2) E rendelet alkalmazásában önszerveződő közösség:

1. az a bíróság által nyilvántartásba vett egyesület, alapítvány vagy társadalmi szervezet, amelynek bejegyzett székhelye az önkormányzat illetékességi területén van
2. gyermek, ifjúsági és nyugdíjas közösségek, vagy értük tevékenykedő intézmények és szervezetek, melyek hétvégi, szünidei és szabadidős programok megvalósításában tevékenykednek,
3. egyházak, karitatív szervezetek, továbbá önsegítő közösségek, amelyek szociális problémák kezelésére irányuló programok megvalósításában vesznek részt.

(3) A rendelet hatálya nem terjed ki a pártszervezetekre, önkormányzati intézményekre és az önkormányzat által alapított alapítványokra.

**3. §**

A képviselő-testület a közfeladatok ellátó önszerveződő közösségek (a továbbiakban: szervezetek) egyenlő eséllyel történő pénzügyi támogatáshoz jutása érdekében a következőket határozza meg:

1. a pénzügyi támogatások elnyerése érdekében a szervezeteknek pályázniuk kell,
2. a pályázatok a képviselő-testület bírálja el,
3. a nyertes pályázóval a képviselő-testület támogatási szerződést köt, melyet az önkormányzat nevében a polgármester ír alá,
4. a nyertes pályázónak a támogatásról el kell számolnia.

**4. §**

**(1) Az e rendelet 2. § (2) bekezdésében felsorolt szervezetek a pénzügyi támogatásra a tárgyév március 31. és augusztus 31. napjáig pályázatot nyújthatnak be 1. melléklet szerinti tartalommal, amennyiben a képviselő-testület a (3) bekezdésben rögzített módon meghirdeti a pályázatot.**

(2) A pályázatnak tartalmaznia kell:

1. a pályázó adatait (nevét, székhelyének címét),
2. a pályázó – az e rendelet 2-3. melléklete szerinti – nyilatkozatát,
3. a bírósági bejegyzési okirat másolatát, társadalmi szerveződés esetén a szervezet működését igazoló elnöki/képviselői nyilatkozatot,
4. azokat a feladatokat, melyeket közcélú tevékenységként az adott évben el kíván látni,
5. a d) pontban meghatározott tevékenységek várható részletezett pénzügyi kiadásait, az önkormányzattól igényelt pénzügyi támogatás összegét, ütemezését,
6. a d) pontban meghatározott tevékenység végzésért felelős személy megnevezését és elérhetőségét,
7. a d) pontban megjelölt tevékenység által érintett perbáli lakosok számát, ennek hiányában egyéb a tevékenységet jellemző, mérhető mutatószám ismertetését.

(3) A képviselő-testület a pályázati lehetőséget a pályázat benyújtási határidőt megelőzően legkésőbb tizenöt nappal meghirdeti a helyben szokásos módon. A hirdetményben közzé teszi a pályázat kötelező tartalmi elemeit, a pályázat benyújtásának és elbírálásának idejét, a pályázat eredményéről való értesítés módját, a pályázatra rendelkezésre álló pénzügyi keretet.

**5. §**

(1) A beérkezett pályázatokat a Gazdálkodási és Ügyrendi Bizottság értékeli és a költségvetésben megállapított keret figyelembevételével javaslatot tesz a képviselő-testületnek. A javasolt támogatási összeg a pályázatban megjelölt összegtől eltérő is lehet.

(2) A pályázat elbírálásának szempontjai:

1. a pályázó csatolta-e a jelen rendeletben előírt dokumentumokat,
2. a pályázó a korábban kapott támogatási összegről az elszámolást benyújtotta-e,
3. a támogatásban részesítendő cél megfelel-e a jelen rendelet 1. § (1) bekezdésében meghatározott tevékenységeknek,
4. további pályázatok benyújtásához igénylik a pénzügyi támogatást,
5. milyen szintű helyi, kistérségi vagy nemzetközi együttműködés valósul meg a pályázat kapcsán,
6. a pályázó megjelölt programja kapcsolódik-e az önkormányzat éves esemény naptárához.

(3) Amennyiben a benyújtott pályázat hiányos, a pályázót írásban, a hiányzó dokumentumok pontos megjelölésével fel kell hívni arra, hogy a hiányt 8 napon belül pótolja. A határidő elmulasztása esetén a pályázatot érvénytelennek kell tekinteni.

(4) A pályázók közül el kell utasítani azt a pályázót, aki az adott évi pályázatkiírást megelőző évben:

1. nem számolt el határidőre vagy
2. a pénzügyi támogatást – a képviselő-testület előzetes hozzájárulás nélkül – a jóváhagyott céltól eltérően használja fel.

(5) A képviselő-testület csak a költségvetésben a szervezetek támogatására elkülönített forrás erejéig dönthet a támogatások odaítéléséről.

(6) A képviselő-testület a pénzügyi támogatásokról önkormányzati határozatban dönt. A határozatnak tartalmaznia kell:

1. a pályázó adatait, nevét, székhelyét,
2. a pénzügyi támogatás összegét,
3. a pénzügyi támogatás folyósításának módját és idejét, illetve ütemezését,
4. a pénzügyi támogatás engedélyezett felhasználási célját, határidejét, több ütemezés esetén mindezt ütemenként,
5. a támogatással való elszámolás módját és idejét, több ütem esetén az ütemenkénti elszámolásra vonatkozó adatokat,
6. a figyelmeztetést a fel nem használt, illetve a jogtalanul felhasznált támogatás esetén történő eljárásra.

**6. §**

A pénzügyi támogatást a pályázat nyerteseinek a Polgármesteri Hivatal folyósítja az önkormányzati határozatban rögzített formában és határidőig.

**7. §**

(1) A képviselő-testület a sikeres pályázók részére – figyelembe véve az államháztartásról szóló 2011. évi CXCV. törvény rendelkezéseit – a vonatkozó határozatban számadási kötelezettsége ír elő.

(2) A pénzügyi támogatásban részesített szervezet legkésőbb a támogatás folyósítását követő év január 8-ig köteles véglegesen elszámolni és az elszámolást leadni, a hiányosan benyújtott, vagy nem megfelelő elszámolást a hiánypótlásra vonatkozó felhívástól számított 5 napon belül ki kell egészíteni.

(3) A (2) bekezdés szerinti elszámolásnak tartalmaznia kell:

1. a pályázó adatait,
2. a kapott pénzügyi támogatás összegét és időpontját,
3. a pályázatban meghatározott célt, és a tényleges megvalósított feladatokat, tevékenységet,
4. a pénzügyi támogatás felhasználására vonatkozó bizonylatok hitelesített másolatát,
5. az e rendelet 4. § (2) bekezdés d) pontja alapján elvégzett közcélú tevékenység megvalósulását,
6. a pályázatért felelős személy aláírását, elérhetőségét.

(4) A pénzügyi elszámolásról a képviselő-testület legkésőbb a tárgyévet követő év január 31. napjáig dönt.

**A támogatás nem megfelelő felhasználása**

**8. §**

(1) Amennyiben a pénzügyi támogatásban részesülő szervezet a tárgyévet megelőző évben nyújtott támogatására vonatkozóan az előírt számadási kötelezettségének nem az e rendeletben foglaltaknak megfelelően tesz eleget, a képviselő-testület a szervezetet kizárja a tárgy évi támogatásból.

(2) A támogatások jogszabálysértő, vagy nem rendeltetésszerű felhasználása esetén a felhasználót visszafizetési kötelezettség terheli.

**Egyéb rendelkezések**

**9. §**

(1) A képviselő-testület gondoskodik arról, hogy a támogatásokkal kapcsolatos közzétételi, nyilvánosságra hozatali kötelezettség teljesítésre kerüljön.

(2) A pályázók és a nyertesek névsorát, valamint a támogatás összegét a Perbáli Hírmondóban és az önkormányzat honlapján közzé kell tenni.

**Záró rendelkezések**

**10. §**

(1) A rendelet a kihirdetéséről a helyben szokásos módos a jegyző gondoskodik.

(2) A rendelet 2017. január 31-án lép hatályba, ezzel egyidejűleg az 1/2016.(I. 22.) ÖK. sz. rendelet hatályát veszti.

|  |  |
| --- | --- |
| **Perbál, 2017. január 16.**  **Varga László**  **polgármester** | **dr. Réz Zsolt**  **jegyző** |
| **A rendelet kihirdetve:**    **Perbál, 2017. január 20.**    **dr. Réz Zsolt**  **jegyző** |  |
|  |  |

1. melléklet

1/2017. (I. 20.) önkormányzati rendelethez

***PÁLYÁZATI ADATLAP***

Az önszerveződő közösség neve:

Az önszerveződő közösség címe:

A szervezet telefon-, faxszáma, e-mail címe,

A szervezet formája:

Egyesület, alapítvány, egyházi szervezet, közhasznú szervezet, egyéb, (éspedig)………………………….

Bírósági bejegyzésének száma

A pályázó adószáma:

A nyilvántartott tagok létszáma:

Kért-e az előző évben pénzügyi támogatást:

Az előző évben kapott támogatás összege:

***A PÁLYÁZÓ SZERVEZET KÉPVISELŐJÉNEK***

Neve:

Postacíme:

Telefonszáma:

Fax-száma:

E-mail:

***A PROGRAM MEGVALÓSÍTÁSÁÉRT FELELŐS SZEMÉLY*:**

Neve és a szervezetben betöltött funkciója.

Telefonszáma:

Fax-száma

E-mail

***A PÁLYÁZÓ SZERVEZET BANKSZÁMLA-VEZETŐ PÉNZINTÉZETÉNEK***

Megnevezése:

Bankszámla száma:

***A PÁLYÁZOTT TEVÉKENYSÉG FORRÁSAI***

***Megnevezés: Források (Ft-ban)***

(a) A rendelkezésre álló saját forrás összege:

(b) A rendelkezésre álló külső forrás összege:

(c) = (a) + (b) A rendelkezésre álló belső és külső források

összege

(d) Az önkormányzattól pályázott forrás összege

e = (c) + (d) a tevékenység megvalósításához

Szükséges teljes összeg

***Megjegyzés:*** *a (b) pontban megadott külső forrást megfelelően igazolni kell*

**Az éves program rövid ismertetése:**

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

**A kért összeg tervezett felhasználásának célja:**

…………………………………………………………………………………………………

…………………………………………………………………………………………………

……………………………………………………………………………………………………………………………………………………………………………………………………

…………………………………………………………………………………………………

…………………………………………………………………………………………………

…………………………………………………………………………………………………

**A pályázó tudomásul veszi, hogy a megítélt támogatás felhasználásáról szerződést kell kötnie, ahol a szerződést aláírónak a képviseleti jogát igazolnia kell. Az elnyert támogatás kizárólag a pályázatban foglalt célok megvalósítására használható fel, az esetleges maradványösszeg az önkormányzat részére visszatérítendő.**

**A pályázati adatlaphoz csatolni kell a következő mellékleteket:**

a) a bírósági bejegyzésről szóló végzés másolatát,

b) az alapszabály, illetve a működési alapdokumentum másolatát,

c) nyilatkozatot arról, hogy a pályázó szervezetnek köztartozása (NAV, önkormányzati adóhatóság) nincs, valamint írásbeli hozzájárulást *arról, hogy* a pályázatban foglalt közérdekű adatok kezeléséhez és a hivatalos internetes honlapon való közzétételéhez *hozzájárul* (**2.** **melléklet**),

d) nyilatkozat*ot* a külön jogszabály szerinti összeférhetetlenségről, érintettségről (3. melléklet), *valamint a* közzétételi kérelmet(**4.** **melléklet**),

……………………………………., ………….. év……………………….hó……………..nap

…………………………………………….

(a szervezet képviselőjének aláírása)

2. melléklet

1/2017. (I. 20.) önkormányzati rendelethez

***NYILATKOZAT***

***Alulírott……………………………………………. (név)……………………………………………………..***

***(lakcím), mint a …………………………………………………………………………………………………***

***(szervezet neve, címe) képviselője az alábbi nyilatkozatot teszem:***

***a) Hozzájárulok ahhoz, hogy a pályázatban szereplő adatokat és információkat a Támogató nyilvántartásban***

***szerepeltesse, a hatályos jogszabályoknak megfelelően kezelje, internetes honlapon közzétegye.***

***b) Tudomásul veszem, hogy a benyújtott, illetve nyerte pályázat adatai nyilvánosságra hozhatók, kivételt***

***képeznek a pályázó által a pályázat benyújtásakor a Ptk. szerinti üzleti titokként***

***megjelölt adatok, feltéve, hogy ez nem akadályozza meg a közérdekből nyilvános adat megismerésének***

***lehetőségét.***

***c) Kijelentem, hogy a szervezet az egyesülési jogról, a közhasznú jogállásról, valamint a civil szervezetek***

***működéséről és támogatásáról szóló 2011. évi CLXXV. törvény szerinti közvetlen politikai tevékenységet***

***nem folytat; továbbá hogy, a pályázat kiírását megelőző öt évben együttműködési megállapodás nem***

***kötött és tartott fenn Magyarországon bejegyzett párttal ( a továbbiakban: párt), valamint hogy a***

***pályázat kiírását megelőző öt évben párttal közös jelöltet nem állított országgyűlési, európai parlamenti vagy helyi önkormányzati választáson,***

***d) Az Önkormányzattal kapcsolatos pályázati elszámolási, szakmai beszámoló leadási hátraléka a***

***pályázó szervezetnek nincs.***

***e) Nyilatkozom, hogy szervezetünknek köztartozása (NAV, helyi adóhatóság,TB, stb.) nincs.***

***f) Kötelezettséget vállalok arra, hogy jelen pályázatban foglaltakkal kapcsolatos bármely változásról***

***írásban tájékoztatom Perbál Község Önkormány Képviselő-testületét.***

***g) Nyilatkozom, hogy szerveztünk az előző üzleti évről szóló beszámolási és közzétételi kötelezettségének***

***eleget tett.***

**Kelt: ……………………………………………………………**

***………………………………………………..***

***Pályázó aláírása***

3. melléklet

1/2017. (I. 20.) önkormányzati rendelethez

**NYILATKOZAT**

**a közpénzekből nyújtott támogatások átláthatóságáról szóló 2007. évi CLXXXI.**

**törvény szerinti összeférhetetlenség, illetve érintettség fennállásáról vagy hiányáról**

A Pályázó neve:………………………………………………………………………..

Természetes személy lakcíme…………………………………………………………

Születési helye, ideje:………………………………………………………………….

Képviselőjének neve:………………………………………………………………….

Nyilvántartásba vételi okirat száma:……………………………………………………

Nyilvántartásba vevő szerv megnevezése:…………………………………………….

…………………………………………………………………………………………

Kijelentem, hogy személyemmel, illetve a pályázóként megjelölt szervezettel szemben a közpénzekből nyújtott támogatások átláthatóságáról szóló 2007 évi CLXXXI. törvény

* 6. § (1) bekezdése szerinti összeférhetetlenség

**1. nem áll fenn van**

**2. fennáll az …pont alapján**

* 8. § (1) bekezdése szerinti érintettség

**1. nem áll fenn vagy**

**2. fennáll az ….pont alapján**

**Az összeférhetetlenség vagy az érintettség alapjául szolgáló körülmény leírása:**

**…………………………………………………………………………………………………**

**Kijelentem, hogy az összeférhetetlenség megszüntetésére az alábbiak szerint intézkedtem:**

**……………………………………………………………………………………………….**

**Kijelentem, hogy az érintettség közzétételét külön űrlap csatolásával kezdeményeztem.**

Kelt:…………………………………………..

…………………………………………

Aláírás/Cégszerű aláírás

4. melléklet

1/2017. (I. 20.) önkormányzati rendelethez

**KÖZZÉTÉTELI KÉRELEM**

A Pályázó neve:……………………………………………………………………………….

Természetes személy lakcíme:…………………………………………………………………

Születési helye, ideje:…………………………………………………………………………

Gazdasági társaság esetén székhelye:…………………………………………………………

Adószáma:…………………………………………………………………………………….

Képviselőjének neve:…………………………………………………………………………

Egyéb szervezet esetén székhelye:…………………………………………………………….

Képviselőjének neve:…………………………………………………………………………

Nyilvántartásba vevő szerv megnevezése:……………………………………………………

……………………………………………………………………………………………….

Kijelentem, hogy a közpénzekből nyújtott támogatások átláthatóságáról szóló 2007. évi CLXXXI- törvény (Knyt.) 8. § (1) bekezdés szerinti érintettség személyemmel, illetve a pályázóként megjelölt szervezettel szemben fennáll, mert

**a) A pályázati eljárásban döntés-előkészítőként közreműködő vagy döntéshozó szervnél munkavégzésre irányuló jogviszonyban állok, de a törvény értelmében nem minősülők döntés-előkészítőnek vagy döntéshozónak. *(****Kizárólag természetes személy pályázó esetén!)*

**Indoklás**: Munkavégzésre irányuló jogviszonyban állók az alábbi szervezettel (*a szervezet neve,* *székhelye)*:………………………………………………………………………………………

**b) Nem kizárt közjogi tisztségviselő vagyok*.*** *(Kizárólag természetes személy pályázó esetén!)*

**Indoklás:** az alábbiakban felsorolt tisztségek valamelyikével rendelkezem *(a kívánt rész aláhúzandó):* Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv – a Knyt 2. § (1) bekezdés d) pont alá nem tartozó –vezetője és helyettesei, regionális fejlesztési tanács tagja.

c) Az a) és b) pont alá tartozó személy közeli hozzátartozója vagyok. *(Kizárólag természetes* *személy pályázó esetén!)*

Indoklás:

- Közeli hozzátartozom pályázati eljárásban döntés előkészítőként közreműködő, vagy

döntéshozó szervnél munkavégzésre irányuló jogviszonyban, áll, de a törvény

értelmében nem minősül döntés-előkészítőnek vagy döntéshozónak.

- Közeli hozzátartozóm nem kizárt közjogi tisztségviselő.

*( A kívánt rész aláhúzandó!)*

A közeli hozzátartozói kapcsolat megjelölést (a kívánt rész aláhúzandó):

Házastárs, egyenes-ágbeli rokon, örökbefogadott, mostoha- és neveltgyermek, örökbefogadó-,

mostoha- és nevelőszülő, testvér

**d) A pályázóként megjelölt szervezet olyan gazdasági társaság, amely az a)-c) pontban**

**megjelölt személy tulajdonában áll.** *(Kizárólag gazdasági társaság pályázó esetén!)*

**Indoklás**

Az érintett tulajdonos Szervezet megnevezése, amellyel munkavégzésre irányuló jogviszonyban áll ( a szervezett neve, székhelye beírandó):…………………………………………………

Közjogi tisztségnek megjelölést ( a tisztség beírandó):…………………………………….

A közli hozzátartozói kapcsolat megjelölést (a kívánt rész aláhúzandó)

Házastárs, egyenes-ágbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér

e**) A pályázóként megjelölt gazdasági társaság, alapítvány, társadalmi szervezet, egyház vagy szakszervezet tekintetében az érintettség fennáll, mert vezető tisztségviselője, az alapítvány kezelő szervének, szervezetének tagja, tisztségviselője, vagy társadalmi szervezet ügyintéző, vagy képviseleti szervének tagja, a pályázati eljárásban döntés előkészítőként közreműködő szervnél, vagy döntést hozó szervnél munkavégzésre irányuló jogviszonyban álló személy, nem kizárt közjogi tisztségviselő, vagy e személy közeli hozzátartozója.**

**Indoklás:**

Az érintettséget megalapozó személy társasában betöltött pozíciója *( a pozíció beírandó):*

………………………………………………………………………………………………….

A szervezet megnevezése, amellyel munkavégzésre irányuló jogviszonyban áll (*a szervezet neve,* *székhelye beírandó):……………………………………………………………………..*

Közjogi tisztség megjelölése *( a kívánt rész aláhúzandó):*

köztársasági elnök, Országgyűlés által választott vagy a köztársasági elnök által kinevezett tisztségviselő, országgyűlési és az európai parlamenti képviselő, polgármester, alpolgármester, főpolgármester, főpolgármester-helyettes, helyi önkormányzati képviselő, helyi önkormányzat képviselő-testülete bizottságának tagja, központi államigazgatási szerv – a 2 § (1) bekezdés d) pont alá nem tartozó –vezetője és helyettesei, regionális fejlesztési tanács tagja.)

A közeli hozzátartozói kapcsolat megjelölése *(a kívánt rész aláhúzandó):*

Házastárs, egyenes-ágbeli rokon, örökbefogadott, mostoha- és neveltgyermek, örökbefogadó-, mostoha- és nevelőszülő, testvér.

Kijelentem, hogy a fenti nyilatkozat kitöltésével eleget tettem a közpénzekből nyújtott támogatások átláthatóságáról szóló 2007 évi CLXXXI. törvény rendelkezéseinek az érintettségemet illetően.

A nyilatkozatban szereplő adatok a valóságnak mindenben megfelelnek.

Kelt ………………………………………………………….

P. H.

……………………………..

a Képviselő aláírása